section_heading: Geografska i klimatska obilježja
paragraph_text: thumb|right|300px|Pogled na plažu uz koraljnu obalu Indijskog oceana Toamasina je udaljena oko 217 km sjeveroistočno od glavnog grada Madagaskara Antananariva na istočnoj obali otoka. Ona svoju važnost duguje koraljnom grebenu u Indijskom oceanu koji tvori relativno prostranu prirodnu luku s dvama ulazima. Središte grada je izgrađeno na pješčanom poluotoku na nadmorskoj visini od 6 m, koji pod pravim kutom ulazi u ocean. Na njemu je smještena gradska jezgra s trgovinama i trgovačkim uredima i glavnim prometnicama. Toamasina ima brojne široke avenije omeđene palmama, s brojnim hotelima i restoranima pored njih. Plaže su naizgled dojmljive, ali i opasne zbog morskih pasa i ponekad onečišćene. Najpoznatija gradska znamenitost je tržnica Bazary Be, što je zapravo ulica na kojoj je moguće kupiti egzotične začine i lokalne rukotvorine. Predstavlja srce grada i jedno od najpopularnijih mjesta u gradu.